22. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 496 της 6/21 Ιουλ. 1970 (ΦΕΚ Α΄ 156) Περί συστάσεως 3 Λιμενικών Αρχών εν τη αλλοδαπή. Έχοντες υπ’ όψιν: α)Τα άρθρ. 4 παρ. 1, 3 και 23 του από 27.5.1927 Π.Δ/τος «περί Διοικήσεως Εμπορικού Ναυτικού» (ΦΕΚ 104 Α΄). β)Το άρθρ. 22 παρ. 3, 4 και 5 του Νόμ. 4473/65 «περί Ελέγχου της Ναυσιπλοΐας, Επιθεωρήσεως Εμπορικών Πλοίων και άλλων τινών διατάξεων» (ΦΕΚ 102 Α΄). γ)Την υπ’ αριθ. 444/70 γνώμην του Συμβουλίου της Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρον μόνον.-1.Συνιστώνται εν τη αλλοδαπή αι ακόλουθοι Λιμενικαί Αρχαί: α)ΒΑΝΚΟΥΒΕΡ β)ΝΕΑΣ ΟΡΛΕΑΝΗΣ γ)ΣΙΓΚΑΠΟΥΡΗΣ 2.Προς επάνδρωσιν των ανωτέρω Λιμενικών Αρχών τοποθετείται ανά εις ανώτερος αξιωματικός του Λιμενικού Σώματος συμφώνως προς τας κειμένας διατάξεις. 3.Αναλόγως των εκάστοτε υπηρεσιακών αναγκών, τοποθετείται εις τας ως άνω Λιμενικάς Αρχάς, ως βοηθός και έτερος Αξιωματικός Λιμενικού Σώματος. 4.Η ισχύς του παρόντος άρχεται από 1 Ιαν. 1971. Εις τον Ημέτερον επί της Εμπορικής Ναυτιλίας Υπουργόν, ανατίθεμεν την δημοσίευσιν και εκτέλεσιν του παρόντος. Σύστασιν Προξενικών Λιμεναρχείων εις Κόμπε Ιαπωνίας, Ρόττερδαμ και Λευκωσίαν βλ. ανωτ. σελ. 57. 20.Β.α.21-22 Λιμεναρχεία 